**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

# ΔΗΜΟΣ ΚΩ

**Απόσπασμα από το 20ο πρακτικό της από 23-10-2013 συνεδρίασης**

**της Οικονομικής Επιτροπής του Δήμου Κω.**

## **ΠΕΡΙΛΗΨΗ**

**«Περί του άγονου ανοικτού επαναληπτικού διαγωνισμού προμήθειας**

**Οικοδομικών υλικών για τις ανάγκες της Δ.Ε. Δικαίου»**

Σήμερα στις 23 Οκτωβρίου 2013, ημέρα Τετάρτη & ώρα 13:00 μ.μ., η Οικονομική Επιτροπή του Δήμου Κω, συνήλθε σε δημόσια συνεδρίαση στο Δημοτικό Κατάστημα, ύστερα από την υπ’ αριθ. πρωτ. 40567/17-10-2013 πρόσκληση, που εκδόθηκε από τον Πρόεδρο και γνωστοποιήθηκε στα μέλη της αυθημερόν, σύμφωνα με τις διατάξεις των άρθρων 72, 74 και 75 του Ν. 3852/2010 (ΦΕΚ 87 / Α΄ /07-06-2010) – «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης» .

Πριν από την έναρξη της συνεδρίασης αυτής, ο Πρόεδρος διαπίστωσε ότι στο σύνολο των μελών ήσαν :

|  |  |
| --- | --- |
| ΠΑΡΟΝΤΕΣ   1. Γιωργαράς Αντώνιος 2. Ρούφα Ιωάννα 3. Μπαραχάνος Αθανάσιος 4. Μήτρου Εμμανουήλ[[1]](#footnote-1) 5. Πης Σταμάτιος[[2]](#footnote-2) 6. Παπαχρήστου-Ψύρη Ευτέρπη 7. Σιφάκης Ηλίας | ΑΠΟΝΤΕΣ   1. Κιλιμάτος Νικόλαος 2. Ζερβός Νικόλαος 3. Μαρκόγλου Σταμάτος 4. Μουζουράκης Θεόφιλος     *οι οποίοι κλήθηκαν και δικαιολογημένα*  *δεν προσήλθαν* |

Στην συνεδρίαση παρευρέθηκε η κα Γεωργαντή Στυλιανή, υπάλληλος του Δήμου Κω, για την ορθή τήρηση των πρακτικών, όπως προβλέπεται από τις διατάξεις του άρθρου 75 του Ν.3852/2010.

Ο Πρόεδρος, ύστερα από την διαπίστωση απαρτίας, κήρυξε την έναρξη της συνεδρίασης και εισηγήθηκε ως κατωτέρω τα θέματα της ημερήσιας διάταξης.

### ΘΕΜΑ 9ο

**ΑΡ. ΑΠΟΦ. :278**

Ο Πρόεδρος εισηγούμενος το 9ο, ημερήσιας διάταξης, θέμα έθεσε στη διάθεση των μελών το Α.Π. 40143/15-10-2013 πρακτικό διενέργειας του ανοικτού επαναληπτικού διαγωνισμού **προμήθειας Οικοδομικών υλικών για τις ανάγκες της Δ.Ε. Δικαίου**, και συγκεκριμένα για την Ομάδα1: Οικοδομικά υλικά, Ομάδα2: Υλικά σταμπωτών, Ομάδα3: Επενδύσεις, Ομάδα4: Επικαλύψεις και Ομάδα 6: Αδρανή υλικά, σύμφωνα με το οποίο δεν κατατέθηκε σε αυτόν καμία προσφορά ενδιαφερόμενου προμηθευτή.

Πρότεινε: α) την κήρυξη του διαγωνισμού ως άγονου και την επανάληψη αυτού, με τους ίδιους όρους, ως αυτοί είχαν εγκριθεί με την αριθ. 116/31-05-2013 απόφαση Οικονομικής Επιτροπής και β) τον περιορισμό της προθεσμίας για τη διενέργεια του, από είκοσι (20) σε δέκα (10) ημέρες, δυνατότητα η οποία προβλέπεται στο άρθρο 10 παρ. 1, του ΕΚΠΟΤΑ, για το λόγο ότι ο διαγωνισμός είναι δεύτερη φορά που θα διενεργηθεί και βρίσκονται σε εξέλιξη έργα για την εκτέλεση των οποίων απαιτούνται τα υπό προμήθεια υλικά έτσι ώστε να ολοκληρωθούν όσο πιο γρήγορα γίνεται, προκειμένου να αποφευχθεί η ταλαιπωρία των πολιτών και επισκεπτών.

Ακολούθησε διαλογική συζήτηση κατά την διάρκεια της οποίας διατυπώθηκαν διάφορες απόψεις επί του θέματος, και του μέλους Σιφάκης Ηλία, ο οποίος ανέφερε ότι, βασιζόμενος στην ορθή πρόταση της επιτροπής συμφωνεί με την εισήγηση αυτής και ως εκ τούτου εγκρίνει το θέμα. Με την άποψη του συμφωνεί και το μέλος Παπαχρήστου-Ψύρη Ευτέρπη.

Στη συνέχεια ο Πρόεδρος κάλεσε τα μέλη να ψηφίσουν.

Υπέρ της πρότασης ψήφισαν ο Πρόεδρος κ. Γιωργαράς Αντώνιος και έξι (6) μέλη: 1) Ρούφα Ιωάννα, 2) Μπαραχάνος Αθανάσιος 3) Μήτρου Εμμανουήλ, 4) Πης Σταμάτιος, 4) Παπαχρήστου-Ψύρη Ευτέρπη, 6) Σιφάκης Ηλίας.

Η Οικονομική Επιτροπή μετά από διαλογική συζήτηση, ανταλλαγή θέσεων και απόψεων, αφού έλαβε υπόψη της :

* Την εισήγηση του Προέδρου
* Τις διατάξεις των άρθρων 72 και 75 του Ν. 3852/2010
* Τις διατάξεις του ΕΚΠΟΤΑ (Αποφ. Υπ. Εσ. 11389/93) και ειδικότερα το άρθρο 10 παρ. 1 αυτού
* Την υπ’ αριθ.116/2013 απόφαση Ο.Ε. με την οποία εγκρίθηκαν οι τεχνικές προδιαγραφές της προμήθειας και οι όροι του διαγωνισμού
* Την Α.Π. 38063/30-09-2013 επαναληπτική διακήρυξη του διαγωνισμού
* Το Α.Π. 40143/15-10-2013 πρακτικό διενέργειας επαναληπτικού διαγωνισμού στον οποίο δεν κατατέθηκε καμία προσφορά
* Την συζήτηση που προηγήθηκε και τις απόψεις που διατυπώθηκαν

**ΑΠΟΦΑΣΙΖΕΙ ΟΜΟΦΩΝΑ**

Α. Κηρύσσει άγονο τον ανοικτό επαναληπτικό διαγωνισμό για προμήθεια **«Οικοδομικών υλικών για τις ανάγκες της Δ.Ε. Δικαίου** και συγκεκριμένα για την Ομάδα1: Οικοδομικά υλικά, Ομάδα2: Υλικά σταμπωτών, Ομάδα3: Επενδύσεις, Ομάδα4: Επικαλύψεις και Ομάδα 6: Αδρανή υλικά**»,** λόγω μη κατάθεσης προσφορών.

Β. Την επανάληψη αυτού, με τους ίδιους όρους, ως αυτοί εγκρίθηκαν με την αριθ. 116/2013 απόφαση Ο.Ε.

…………………………………………………………………………………………………..

Αφού συντάχθηκε και αναγνώσθηκε το πρακτικό αυτό, υπογράφεται ως κατωτέρω.

|  |  |
| --- | --- |
|  |  |

|  |  |
| --- | --- |
| **Ο Πρόεδρος της Οικονομικής Επιτροπής**  Γιωργαράς Αντώνιος | Τα μέλη  1. Ρούφα Ιωάννα 2. Μπαραχάνος Αθανάσιος 3. Μήτρου Εμμανουήλ 4. Πης Σταμάτιος 5. Σιφάκης Ηλίας 6. Παπαχρήστου –Ψύρη Ευτέρπη |

1. Το 2ο αναπλ. μέλος, Μήτρου Εμμανουήλ, κλήθηκε και προσήλθε προς αναπλήρωση του απόντος τακτικού μέλους Κιλιμάτο Νικόλαο, σύμφωνα με το άρθρο 75 παρ. 2 του Ν. 3852/2010. Το πρώτο αναπληρωματικό μέλος Διακογιώργης Ελευθέριος, μετά από τηλεφωνική επικοινωνία, αδυνατούσε να προσέλθει στη συνεδρίαση. [↑](#footnote-ref-1)
2. Το 3ο αναπλ. μέλος, Πης Σταμάτιος, κλήθηκε και προσήλθε προς αναπλήρωση του απόντος τακτικού μέλους Ζερβού Νικολάου, σύμφωνα με το άρθρο 75 παρ. 2 του Ν. 3852/2010. [↑](#footnote-ref-2)